b'\n_START_ARTICLE_\nIndias flyv\xc3\xa5pen\n_START_PARAGRAPH_\nIndias flyv\xc3\xa5pen (\xe0\xa4\xad\xe0\xa4\xbe\xe0\xa4\xb0\xe0\xa4\xa4\xe0\xa5\x80\xe0\xa4\xaf \xe0\xa4\xb5\xe0\xa4\xbe\xe0\xa4\xaf\xe0\xa5\x81 \xe0\xa4\xb8\xe0\xa5\x87\xe0\xa4\xa8\xe0\xa4\xbe\xc2\xa0: Bharatiya Vayu Sena\xc2\xa0: Indian Air Force) er en del av Indias forsvarsmakt, hvis oppgave er rettet mot \xc3\xa5 sikre  det indiske luftrommet. Indias flyv\xc3\xa5pen ble dannet den 8. oktober 1932 under navnet Indian Air Force, men i 1945 ble navnet endret til Royal Indian Air Force. I 1950 ble ordet Royal tatt bort siden India var blitt en selvstendig republikk. Indias flyv\xc3\xa5pen er verdens fjerde st\xc3\xb8rste.\n_START_SECTION_\nStarten og de f\xc3\xb8rste piloter\n_START_PARAGRAPH_\nIndias flyv\xc3\xa5pen ble etablert den. 8. oktober 1932 og den f\xc3\xb8rste skvadron (No.1 squadron) s\xc3\xa5 dagens lys den 1. april 1933. Indias flyv\xc3\xa5pen bestod fra begynnesen av fem indiske piloter, en offiser fra det kongelige flyv\xc3\xa5penet og fire dobbeltdekkere av typen Westland Wapiti._NEWLINE_De fem f\xc3\xb8rste offiserene som utgjorde Indias flyv\xc3\xa5pen var Harish Chandra Sircar, Subroto Mukerjee, Bhupendra Singh, Aizad Baksh Awan og Amarjeet Singh. En sjette offiser, S N Tandon, fikk ikke ansettelse da han var for lav av vekst. Alle fem ble piloter og offiserer i 1932 p\xc3\xa5 RAF Cranwell. Subroto Mukerjee ble senere det Indiske flyv\xc3\xa5pens f\xc3\xb8rste Chief of the Air Staff (generalinspekt\xc3\xb8r). Andre kjente offiserer som fikk sin trening f\xc3\xb8r andre verdenskrigs utbrudd omfattet Aspy Engineer, K. K. Majumdar, Narendra, Daljit Singh, Henry Runganadhan, R. H. D. Singh, Baba Mehar Singh, S. N. Goyal, Prithpal Singh og Arjan Singh.\n_START_SECTION_\nAndre verdenskrig  (1939\xe2\x80\x931945)\n_START_PARAGRAPH_\nIndias flyv\xc3\xa5pen spilte en avgj\xc3\xb8rende rolle i \xc3\xa5 blokkere den japanske h\xc3\xa6rens frammarsj gjennom Burma, der det indiske flyv\xc3\xa5pens f\xc3\xb8rste angrep mot den japanske milit\xc3\xa6rbasen i Arakan fant sted. Indias flyv\xc3\xa5pen gjennomf\xc3\xb8rte ogs\xc3\xa5 angrep mot Mae Hong Son, Chiang Mai og Chiang Rai nord i Thailand. Under krigen genomgikk det indiske flyv\xc3\xa5pen store utvidelser og fikk nye fly som Vultee Vengeance, Hawker Hurricane og Westland Lysander._NEWLINE_Kong George VI forandret navnet til det Kongelige indiske flyv\xc3\xa5pen i 1945 for \xc3\xa5  vise sin takknemlighet for flyv\xc3\xa5penets insats under krigen. 1950 ble navnet endret tillbake til det Indiske flyv\xc3\xa5pen siden India n\xc3\xa5 var blitt en selvstendig republikk.\n_START_SECTION_\nMilit\xc3\xa6re grader i Indias flyv\xc3\xa5pen\n_START_PARAGRAPH_\nDen h\xc3\xb8yeste graden i det indiske flyv\xc3\xa5pen er Marshal of the Indian Air Force, en grad som bare etter eksepsjonell tjenestegj\xc3\xb8ring utnevnes av Indias president  (tilsvarende Field Marshall i den indiske h\xc3\xa6ren). MIAF Arjan Singh er den eneste offiser som har oppn\xc3\xa5dd  denne grad. H\xc3\xb8yeste sjefen for Indias flyv\xc3\xa5pen er Chief of the Air Staff. Under disse forhold har gradstrukturen blant medlemmene i flyv\xc3\xa5penet v\xc3\xa6rt  basert p\xc3\xa5 britisk modell. Gjennom \xc3\xa5rene har gradstrukturen f\xc3\xa5tt signifikante forandringer.'